
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2017 M. BIRŽELIO 14 D. NUTARIMO NR. 438 „DĖL VALSTYBINIO SOCIALINIO DRAUDIMO REZERVINIO FONDO SUDARYMO IR VALDYMO NUOSTATŲ PATVIRTINIMO“ PAKEITIMO

2025 m. birželio 25 d.Nr. 443
Vilnius


Lietuvos Respublikos Vyriausybė nutaria:
. Pakeisti Valstybinio socialinio draudimo rezervinio fondo sudarymo ir valdymo nuostatus, patvirtintus Lietuvos Respublikos Vyriausybės 2017 m. birželio 14 d. nutarimu Nr. 438 „Dėl Valstybinio socialinio draudimo rezervinio fondo sudarymo ir valdymo nuostatų patvirtinimo“:
. Pakeisti 4 punktą ir jį išdėstyti taip:
„. Rezervo fondo lėšos kaupiamos atskirose valstybės ižde atidarytose sąskaitose.“
. Pripažinti netekusiu galios 20 punktą.
. Pakeisti 22 punktą ir jį išdėstyti taip:
„. Į visų vienos valstybės subjektų finansines priemones galima investuoti ne daugiau kaip 20 procentų Rezervo fondo lėšų. Rezervo fondo lėšos, esančios valstybės ižde atidarytose sąskaitose, į Lietuvos Respublikos subjektų limitą neįskaičiuojamos.“
. Pakeisti 23 punktą ir jį išdėstyti taip:
„. Rezervo fondo lėšas investuoja Lietuvos Respublikos finansų ministerija, užtikrindama:
. kad Rezervo fondo lėšų, investuojamų į Nuostatų 6.1–6.2 papunkčiuose nurodytus skolos vertybinius popierius ar pinigų rinkos priemones, pajamingumas, įvertinus su investavimo veikla susijusias sąnaudas, būtų ne mažesnis nei investavimo metu esantis panašaus termino iki išpirkimo Vokietijos Federacinės Respublikos Vyriausybės atitinkamai skolos vertybinių popierių ar pinigų rinkos priemonių pajamingumas, skelbiamas informacinėje ir prekybos sistemoje Bloomberg, o Rezervo fondo lėšų, investuojamų į terminuotuosius indėlius Lietuvos Respublikos ir (ar) Užsienio valstybių kredito įstaigose, pajamingumas būtų ne mažesnis nei investavimo metu taikoma atitinkamo termino Europos tarpbankinės rinkos palūkanų norma;
. Rezervo fondo lėšų likvidumo reikalavimų, nustatytų Nuostatų 31 punkte, įgyvendinimą;
. kad visų investuotų Rezervo fondo lėšų vidutinė investavimo svertinė trukmė būtų ne ilgesnė nei 3 metai, o ilgiausias skolos vertybinio popieriaus, į kurį investuotos Rezervo fondo lėšos, išpirkimo terminas būtų ne ilgesnis nei 5 metai;
. kad, atsižvelgiant į Nuostatų 31 punkte nustatytus Rezervo fondo lėšų likvidumo reikalavimus, ne mažiau kaip 15 procentų Rezervo fondo lėšų būtų investuota į terminuotuosius indėlius, Nuostatų 6.1–6.2 papunkčiuose nurodytus skolos vertybinius popierius ir (ar) pinigų rinkos priemones, kurių terminas iki išpirkimo neviršija vieno mėnesio, ir (ar) būtų laikoma valstybės ižde atidarytose sąskaitose. Į šią investuojamų Rezervo fondo lėšų dalį taip pat įskaičiuojamos per artimiausią kalendorinį mėnesį mokamos skolos vertybinių popierių atkarpų išmokos. Iki 25 procentų Rezervo fondo lėšų gali būti investuota į Nuostatų 
6.1–6.2 papunkčiuose nurodytus skolos vertybinius popierius, kurių terminas iki išpirkimo yra 3–5 metai.“
. Pripažinti netekusiu galios 24 punktą.
. Pakeisti 25 punktą ir jį išdėstyti taip:
„. VSDF valdyba, Nuostatų 5 punkte nustatyta tvarka apskaičiavusi į Rezervo fondą pervestinų lėšų dydį, apie tai per 10 darbo dienų raštu informuoja Finansų ministeriją, nurodydama į Rezervo fondą pervestinų lėšų sumą ir numatomą jų pervedimo datą. Į Rezervo fondo sąskaitą pervestas lėšas Finansų ministerija investuoja per protingą laikotarpį, kuris yra ne ilgesnis nei 6 mėnesiai, jei valstybės ižde atidarytose sąskaitose laikomoms Rezervo fondo lėšoms taikomos neigiamos palūkanos. Jei nėra tinkamų investavimo alternatyvų, neinvestuotos Rezervo fondo lėšos gali būti valstybės ižde atidarytose sąskaitose ilgiau, nei nurodyta šiame punkte.“
. Pakeisti 29.3 papunktį ir jį išdėstyti taip:
„. neigiamoms palūkanoms už Rezervo fondo lėšų likutį valstybės ižde atidarytose sąskaitose sumokėti sutartyse dėl Rezervo fondo lėšų laikymo valstybės ižde atidarytose sąskaitose nustatyta tvarka.“
. Nustatyti, kad, investuojant Valstybinio socialinio draudimo rezervinio fondo lėšas, pradėtas investuoti pagal ankstesnio teisinio reguliavimo nuostatas, taikomos ankstesnio teisinio reguliavimo nuostatos.

Socialinės apsaugos ir darbo ministrė 	  	              Inga Ruginienė

